*Төсөл*

**МОНГОЛ УЛСЫН ИХ ХУРЛЫН ТОГТООЛ**

2017 оны ... сарын ... өдөр Дугаар... Төрийн ордон, Улаанбаатар хот

 **Монгол Улсын хүүхэд бүрт**

**хүүхдийн мөнгөн тэтгэмж “Хүүхдийн мөнгө” олгох тухай**

Нийгмийн халамжийн тухай хуулийн 13.1.5, 13.12 дахь заалтыг үндэслэн Монгол Улсын Их Хурлаас ТОГТООХ нь:

1. Хүн ам, өрхийн шинэчилсэн бүртгэлд бүртгэгдсэн, иргэний харьяаллын зөрчилгүй 0-18 хүртэлх насны Монгол Улсын иргэн бүрт 2018 онд сар бүр 20 000 /хорин мянга/ төгрөгийн хүүхдийн мөнгөн тэтгэмж /хүүхдийн мөнгө/ олгохоор тогтоосугай.

2. Энэ тогтоолын 1-д заасан хүүхдийн мөнгөн тэтгэмжийг олгохдоо өрхийн амьжиргааны түвшинг тодорхойлох судалгаанд хамрагдаж, хүүхдийн мөнгө авах хүсэлт гаргасан нийт өрхийн 0-18 хүртэлх насны хүүхэд бүрд сар бүр 20 мянган төгрөгийг олгосугай.

3. Хүүхдийн мөнгөн тэтгэмжийг олгохтой холбогдуулан холбогдох хуульд нэмэлт, өөрчлөлт оруулах тухай хуулийн төслийг УИХ-д өргөн мэдүүлэх, бусад шаардлагатай арга хэмжээ авахыг Засгийн газар /У.Хүрэлсүх/-т даалгасугай.

4. Энэ тогтоолыг 2018 оны 01 дүгээр сарын 01-ний өдрөөс эхлэн дагаж мөрдсүгэй.

ГАРЫН ҮСЭГ